**แบบ ปค.๖**

**รายงานการสอบทานการประเมินการควบคุมภายในของผู้ตรวจสอบภายใน**

**เรียน นายกองค์การบริหารส่วนตำบลนาสี**

ผู้ตรวจสอบภายในขององค์การบริหารส่วนตำบลนาสี ได้สอบทานการประเมินผลการควบคุมภายในของหน่วยงาน สำหรับปีสิ้นสุด **วันที่ ๑ เดือน ตุลาคม พ.ศ. ๒๕๖๐ ถึงวันที่ ๓๐ เดือน กันยายน พ.ศ. ๒๕๖๑** ด้วยวิธีการสอบทานตามหลักเกณฑ์กระทรวงการคลังว่าด้วยมาตรฐานและหลักเกณฑ์การปฏิบัติการควบคุมภายในสำหรับหน่วยงานของรัฐ ปี พ.ศ. ๒๕๖๑ โดยมีวัตถุประสงค์เพื่อให้ความมั่นใจอย่างสมเหตุสมผลว่าภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผลประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใส ร่วมทั้งการปฏิบัติตามกฎหมาย ระเบียบ ข้อบังคับที่เกี่ยวข้องกับการดำเนินงาน

**จากการสอบทาน ดังกล่าว** ผู้ตรวจสอบภายในเห็นว่า การควบคุมภายในขององค์การบริหารส่วนตำบลนาสี มีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์การปฏิบัติการควบคุมภายในสำหรับหน่วยงานของรัฐ ปี พ.ศ. ๒๕๖๑

อย่างไรก็ดี มีข้อตรวจพบและข้อสังเกต เกี่ยวกับความเสี่ยง การควบคุมภายใน และการปรับปรุงการควบคุมภายใน สรุปได้ดังนี้

**๑. ความเสี่ยง**

**๑.๑) งานบุคลากร** เกิดจากสภาพแวดล้อมภายใน คือ การบรรจุแต่งตั้งแผนอัตรากำลัง 3 ปี การพัฒนาพนักงานส่วนตำบล ลูกจ้างและพนักงานจ้างยังขาดความต่อเนื่อง กระบวนการสร้างขวัญและกำลังใจในการปฏิบัติงาน

**๑.๒) งานธุรการ** มีการควบคุมที่ยังไม่เพียงพอจากปัจจัยภายในและภายนอก เช่น การจัดเก็บเอกสารยังไม่เป็นระบบ ค้นหายาก ไม่ชัดเจนเอกสารที่ส่งออกไปส่วนราชการภายนอก ต้องใช้เวลาในการค้นหาทำให้หาเอกสาร ยืนยันล่าช้า และการเปลี่ยนแปลงของข้อกฎหมาย

**๑.๓) งานป้องกันแบบรรเทาสาธารณภัย** ยังต้องควบคุมภายใน เกี่ยวกับปัจจัยภายนอก ในการดำเนินการใน เรื่องแผนการจัดเตรียมบุคลากรพร้อมแผนการป้องกันและบรรเทาสาธารณภัยที่อาจเกิดขึ้นโดยไม่สามารถคาดการณ์ล่วงหน้าได้

**๑.๔) งานวิเคราะห์นโยบายและแผน** การควบคุมที่ยังไม่เพียงพอ ยังไม่บรรลุวัตถุประสงค์ของการควบคุมภายในมีการจัดส่งเจ้าหน้าที่ผู้รับผิดชอบงานวิเคราะห์นโยบายและแผนเข้ารับการอบรมอย่างสม่ำเสมอ ใช้ข้อมูลการติดตามและการประเมินผลของคณะกรรมการติดตามและประเมินแผนผลพัฒนา

-2-

**แบบ ปค.๖**

**๑.๕) งานสวัสดิการสังคม** การควบคุมที่ยังไม่เพียงพอ ยังไม่บรรลุวัตถุประสงค์ของการควบคุมภายใน ผู้สูงอายุมีแนวโน้มมากขึ้นและมีจำนวนมาก ระเบียบที่ใช้ยังไม่ครอบคลุมกับสภาพพื้นที่ การเบิกจ่ายเงินสงเคราะห์เบี้ยยังชีพยังมีความเสี่ยงในการผิดพลาดและการนำเงินสดไปจ่าย หรือโอนเข้าบัญชีผู้มีสิทธิ์

**๑.๖) งานการเงินและบัญชี** มีหนังสือ ระเบียบ คำสั่ง หนังสือสั่งการที่มีการปรับปรุงใหม่อยู่ตลอดเวลา ทำให้เจ้าหน้าที่ศึกษาระเบียบไม่เข้าใจและไม่ทันต่อเหตุการณ์ รวมไปถึงมีการเร่งรัดให้จัดทำฎีกาผ่านระบบบัญชีคอมพิวเตอร์ e-LASS ซึ่งเป็นเรื่องที่ใหม่และยุ่งยากต้องศึกษาระบบ เจ้าหน้าที่ผู้จัดทำฎีกายังขาดความรู้ความเข้าใจในระบบ

**๑.๗) งานแผนที่ภาษีและทะเบียนทรัพย์สิน** มีการควบคุมที่เพียงพอและบรรลุวัตถุประสงค์ของการควบคุมได้ ในระดับหนึ่ง แต่ยังคงมีจุดอ่อน/ความเสี่ยงที่เกิดขึ้นคือ การจัดเก็บภาษียังไม่ทั่วถึงครบถ้วนเนื่องจากองค์การบริหารส่วนตำบล อยู่ระหว่างขั้นตอนการจัดทำแผนที่ภาษี จึงจำเป็นต้องมีการบริหารความเสี่ยงต่อไป

**๑.๘) งานพัฒนาและจัดเก็บรายได้** มีการควบคุมและบรรลุวัตถุประสงค์ของการควบคุมได้ในระดับหนึ่ง แต่ยังคงมีจุดอ่อน/ความเสี่ยงที่เกิดขึ้นคือ ประชาชนยังขาดความรู้ ความเข้าใจในเรื่องของการเสียภาษี และประชาชนบางส่วนมาชำระภาษีล่าช้า ไม่ตรงตามวันเวลาที่กำหนด จึงจำเป็นต้องมีการบริหารความเสี่ยงต่อไป

**๑.๙) งานด้านทะเบียนทรัพย์สินและพัสดุ** เป็นความเสี่ยงที่เกิดจากสภาพแวดล้อมภายใน มีการเร่งรัดการจัดซื้อจัดจ้างและปริมาณงานมาก ทำให้เกิดอุปสรรคในการปฏิบัติงาน เอกสารประกอบการจัดซื้อจัดจ้างไม่ครบถ้วน และมีระเบียบ กฎหมาย ที่ออกมาใช้บังคับใหม่

**๑.๑๐) งานการควบคุมงานก่อสร้าง** ยังคงมีความเสี่ยง เป็นความเสี่ยงในภารกิจของงานก่อสร้าง ถือเป็นความเสี่ยงในระเบียบ ข้อกฎหมาย ที่ต้องมีการควบคุมดูแลทุกครั้งที่มีการเข้าดำเนินงาน เช่น ก่อสร้างถนนคอนกรีต ถนนลูกรัง การต่อเติมอาคารสำนักงานต่าง ๆ พบจุดอ่อนในการควบคุมงานก่อสร้าง เนื่องจากมีเจ้าหน้าที่ไม่เพียงพอ อีกทั้งระเบียบพัสดุเอื้อในการละเว้นให้ประชาชนมีส่วนร่วมเป็นกรรมการตรวจรับ จึงทำให้ผู้รับจ้างดำเนินการตามแบบไม่ถูกต้อง

**๑.๑๑) งานกิจกรรมป้องกันและช่วยเหลือประชาชนจากโรคภัยติดต่อ** เช่นกิจกรรมการป้องกันและช่วยเหลือประชาชนจากภัยโรคติดต่อ การกำจัดขยะมูลฝอย

**๑.๑๒) งานสาธารณสุขและสิ่งแวดล้อม** มีระบบการควบคุมภายในที่มีดำเนินงานตามระเบียบและแนวทางปฏิบัติ แต่เนื่องจากด้วยภาระงานที่ต้องปฏิบัติมีหลายกิจกรรม แต่มีบุคลากรที่ปฏิบัติงานในสายตรงเพียงคนเดียว ดังนั้น จึงยังต้องมีการควบคุมการดำเนินงานในทุกกิจกรรมอย่างต่อเนื่อง

-3-

**แบบ ปค.๖**

**๑.๑๓) งานส่งเสริมการศึกษา** พบว่า บุคลากรบางส่วนยังขาดประสอบการด้านปฐมวัย, สถานที่ไม่พร้อมต่อการจัดการเรียนการสอน เนื่องจากสถานที่คับแคบ

**๑.๑๔) งานส่งเสริมศาสนา ประเพณีและวัฒนธรรม** เมื่อเปรียบเทียบสัดส่วนบุคลากรกับปริมาณงานยังพบว่า ปริมาณงานมากกว่าปริมาณคน ซึ่งบางครั้งทำให้งานล่าช้า และขาดความละเอียดรอบคอบ ผลการประเมินการติดตามประเมินการควบคุม มีการควบคุมไม่เพียงพอตามวัตถุประสงค์ ซึ่งต้องติดตามประเมินผลต่อไป

**๑.๑๕) ความเสี่ยงงานตรวจฎีกาก่อนจ่าย** งานตรวจฎีกาก่อนจ่ายเงินยังเป็นความเสี่ยงที่ต้องเฝ้าระวัง เพื่อลดความผิดพลาดที่อาจถูกหน่วยตรวจสอบภายนอก เช่น สตง. ปปช. เรียกคืนเงิน

**๑.๑๖) ความเสี่ยงการดำเนินงานตามนโยบาย หรือมติคณะรัฐมนตรี** ยังเป็นกิจกรรมที่ต้องเฝ้าระวัง เนื่องจาก นโยบาย คสช. มีการเปลี่ยนแปลงตลอดและมีการสั่งการให้ อปท.ดำเนินการ

**๒. การปรับปรุงการควบคุมภายใน**

คณะทำงานและติดตามประเมินผลระบบการควบคุมภายในระดับองค์กร ตามคำสั่งองค์การบริหารส่วนตำบลนาสี ร่วมกันประชุม วางแผน และปรับปรุง พร้อมทั้งติดตามระบบการควบคุมภายในขององค์กร ให้แล้วเสร็จภายใน ปีงบประมาณ ๒๕๖๒ ตามความเสี่ยงของกิจกรรมทั้ง ๑๖ กิจกรรม

ลายมือชื่อ นิยดา จวงโส ผู้ตรวจสอบภายใน

( นางนิยดา จวงโส )

ตำแหน่ง รองปลัดองค์การบริหารส่วนตำบลนาสี รักษาราชการแทน

ปลัดองค์การบริหารส่วนตำบลนาสี

วันที่ 27 เดือน ธันวาคม พ.ศ. ๒๕๖๑

ลายมือชื่อ วราภรณ์ ชาติคำดี ผู้ตรวจสอบภายใน

( นางวราภรณ์ ชาติคำดี )

ตำแหน่ง เจ้าพนักงานการเงินและบัญชีชำนาญงาน รักษาราชการแทน

ผู้อำนวยการกองคลัง

วันที่ 27 เดือน ธันวาคม พ.ศ. ๒๕๖๑

ลายมือชื่อ สิทธิพล สงนอก ผู้ตรวจสอบภายใน

(นายสิทธิพล สงนอก)

ตำแหน่ง นายช่างโยธาชำนาญงาน รักษาราชการแทน ผู้อำนวยการกองช่าง

วันที่ 27 เดือน ธันวาคม พ.ศ. ๒๕๖๑

**สารบัญ**

**เรื่อง หน้า**

**การจัดทำรายงานการควบคุมภายใน**

1 หนังสือรับรองการประเมินผลการควบคุมภายใน 1

(แบบ ปค.1)

ของ องค์การบริหารส่วนตำบลนาสี

2 รายงานการประเมินองค์ประกอบของการควบคุมภายใน 7

(แบบ ปค.4)

ของ องค์การบริหารส่วนตำบลนาสี

3 รายงานแผนการปรับปรุงการควบคุมภายใน 15

(แบบ ปค.5)

ของ องค์การบริหารส่วนตำบลนาสี

4 รายงานการสอบทานการประเมินการควบคุมภายใน 32

ของผู้ตรวจสอบภายใน (แบบ ปค.6)

ของ องค์การบริหารส่วนตำบลนาสี

****

**รายงานการประเมินผลการควบคุมภายใน**

**ประจำปีงบประมาณ พ.ศ. 2561**

**ของ**

**องค์การบริหารส่วนตำบลนาสี**

**อำเภอสุวรรณคูหา จังหวัดหนองบัวลำภู**

-